LEO วิ่ง 5% ลุ้นรายได้ Q1 นิวไฮ ดันทั้งปีโต 35% โบรกชี้ค่าระวาง-ขนส่งหนุน ชูเป้า 22 บ.
LEO วิ่ง 5% ลุ้นรายได้ Q1 นิวไฮ ดันรายได้ทั้งปีโต 30-35% โบรกอัพกำไรโต 33% แตะ 256 ลบ. ชี้ค่าระวาง-ขนส่งหนุน แนะนำ “ซื้อ” ราคาเป้าหมาย 22 บ.
LEO วิ่ง 6% ลุ้นรายได้ Q1 นิวไฮ ดันรายได้ทั้งปีโต 30-35% โบรกอัพกำไรปี 65 โต 33% แตะ 256 ลบ. ชี้ค่าระวาง-ขนส่งหนุน แนะนำ “ซื้อ” ราคาเป้าหมาย 22 บ.
19 เม.ย. 2565

ผู้สื่อข่าวรายงานว่าวันนี้ (19 เม.ย. 2565) ราคาหุ้นบริษัท ลีโอ โกลบอล โลจิสติกส์ จำกัด (มหาชน) หรือ LEO ณ เวลา 15:55 น. อยู่ที่ระดับ 13.20 บาท เพิ่มขึ้น 0.60 บาท หรือ 4.76% โดยทำจุดสูงสุดที่ 13.40 บาท และทำจุดต่ำสุดที่ 12.60 บาท ด้วยมูลค่าการซื้อขาย 56.30 ล้านบาท

บริษัทหลักทรัพย์ เคทีบีเอสที จำกัด (มหาชน) ระบุในบทวิเคราะห์ ว่า มีมุมมองเป็นบวกต่อการประชุม Analyst meeting โดยมีประเด็นสำคัญได้แก่ (1) ผู้บริหารคาดค่าระวางมีโอกาสปรับตัวขึ้นต่อในช่วง High season 3 ในไตรมาส 3/2565 และมองค่าเฉลี่ยทั้งปีจะคงระดับสูง (2) รายได้ไตรมาส 1/2565 ยังคงทำ New high ได้ต่อเนื่อง โดยบริษัทคงเป้ารายได้ปี 2565 เติบโต 30-35% แบ่งเป็น Organic growth 20-25% และ Inorganic growth 10-15% (3) คาด Volume growth ของขนส่งทางทะเลโตได้ 15-20% ขณะที่ Volume growth ของขนส่งทางอากาศโตอีก 25-30% หลังควบรวมกับ บริษัท World Air ซึ่งคาดว่าจะได้ประโยชน์จากต้นทุนในการซื้อค่าระวางทางอากาศลดลง สามารถทำ Cross selling สร้างรายได้เพิ่มให้กับทั้ง 2 บริษัทได้นอกจากนี้ยังสามารถแชร์ Cost ต่างๆ และ ทีมงานที่ทาง LEO มีความพร้อม
(4) ขนส่งทางรางยังอยู่ในช่วงทดลองคาดจะเริ่มขนส่งจริงในช่วงปลายไตรมาส 2/2565 5) บริษัทอยู่ระหว่างการเจรจาดีล M&amp;A กับบริษัทในอินโดนิเซีย และเวียดนาม 6) บริษัทได้มีการออกหุ้นกู้ใหม่ convertible bond มูลค่า 255 ล้านบาท เพื่อใช้เป็นเงินทุนหมุนเวียน หลังมียอดขายสูงขึ้น
ทั้งนี้ทางฝ่ายวิจัยได้ปรับประมานการกำไรปี 2565 ขึ้น 13% มาอยู่ที่ 265 ล้านบาท เพิ่มขึ้น 33% จากงวดเดียวกันของปีก่อน ส่วนกำไรปี 2566 ทางฝ่ายวิจัยปรับขึ้น 14% มาที่อยู่ที่ 290 ล้านบาท เพิ่มขึ้น 9% จากงวดเดียวกันของปีก่อน โดยทางฝ่ายวิจัยมองบวกมากขึ้นต่อค่าระวางที่คาดว่าจะอยู่ในระดับสูงใกล้เคียงปี 2565
นอกจากนี้ทางฝ่ายวิจัยได้รวมผลประโยชน์จากการควบรวมกับบริษัท World Air เข้ามา (ปี 2564 มีกำไรราว 50 ล้าน บาท) และคาดว่าจะทำให้รายได้จากขนส่งทางอากาศเติบโตได้ที่ 30% จากงวดเดียวกันของปีก่อน ส่วนการขนส่งทางราง ที่ทำร่วมกับ China post อาจมีความล่าช้า เนื่องจาก Infrastructure ของทางจีนยังไม่รองรับ ทั้งนี้ประเมินรายได้เบื้องต้นที่ 100 ล้านบาทจากการขนส่งจำนวน 1 พันตู้
อย่างไรก็ดีทางฝ่ายวิจัยประเมินราคาเหมาะสมที่ 22 บาท อิง PER ที่ 27 เท่า ด้วย Outlook ปี 2565 ที่สดใสจากค่าระวางที่สูง และปริมาณการขนส่งที่ยังเติบโตจาก Global demand ที่ฟื้นตัวของเศรษฐกิจโลก และจากตลาด e-commerce ที่เติบโตได้โดดเด่น แนะนำ “ซื้อ”